wannaphong/clean_thaiwikipedia huggingface dataset:
# คิโนะคูนิยะ
ร้านหนังสือคิโนะคูนิยะ (ราชบัณฑิตยสภา: คิโนกูนิยะ โชเต็ง) คือร้านหนังสือสัญชาติญี่ปุ่น ก่อตั้งเมื่อวันที่ 22 มกราคม พ.ศ. 2470 (ค.ศ. 1927) โดยโมอิจิ ทานาเบะ เริ่มแรกทำธุรกิจเกี่ยวกับ ขายถ่านและไม้ เพื่อเป็นเชื้อเพลิง คิโนะคูนิยะได้ผันตัวเองมาเป็นร้านหนังสือ ที่มีสาขาทั่วประเทศญี่ปุ่นกว่า 72 สาขา และ 30 สาขาทั่วโลก โดยสาขาแรกตั้งอยู่ที่เขตชินจูกุ โตเกียว

thumb|ร้านหนังสือคิโนะคูนิยะสาขาแรก เขตชินจูกุ โตเกียว

ประวัติ

 สาขา 
 นอกประเทศญี่ปุ่น 
thumb|ร้านหนังสือคิโนะคูนิยะสาขา สยามพารากอน กรุงเทพมหานคร ก่อนการปรับปรุง
ในปัจจุบันคิโนะคูนิยะมีสาขานอกประเทศญี่ปุ่นจำนวนทั้งหมด 25 สาขา ได้แก่ http://www.kinokuniya.co.jp/06f/d01/network5.html  事業所一覧 【海外店舗】
 สหรัฐอเมริกา
 ซานฟรานซิสโก
 แซนโฮเซ
 ซีแอตเทิล
 ลอสแอนเจลิส
 คอสตาเมซา
 พอร์ตแลนด์
 สำนักงานใหญ่นิวยอร์ก
 พาลีเซดส์เซ็นเตอร์ นิวยอร์ก
 สิงคโปร์
 สำนักงานใหญ่สิงคโปร์
 เหลียงคอร์ท
 บูกิส
 จูร่ง
 อินโดนีเซีย
 จาการ์ตา
 Pondok Indah
 แกรนด์อินโดนีเซีย
 มาเลเซีย
 กัวลาลัมเปอร์
 ไทย
 กรุงเทพ (เซ็นทรัลเวิลด์) - เปิด 2535
 สุขุมวิท (เอ็มควอเทียร์) -เปิด 2558  (ย้ายจากฝั่งเอ็มโพเรียม - เปิด 2540)
 สยามพารากอน เปิด 2548
 ออสเตรเลีย
 ซิดนีย์
 ไต้หวัน
 ไทเปเทียนมู่ทะกะชิมะยะ
 ไทเปบรีซ
 ฮันชิน
 ฮันชินอารีน่า
 โซโก้
 สหรัฐอาหรับเอมิเรตส์
 ดูไบมอลล์  (2551)

คิโนะคูนิยะในประเทศไทย
ร้านหนังสือคิโนะคูนิยะได้เปิดให้บริการในประเทศไทยเมื่อวันที่ 8 เมษายน พ.ศ. 2535 บริหารงานโดย บริษัท คิโนะคูนิยะ บุ๊คสโตร์ (ประเทศไทย) จำกัด สาขาแรกตั้งอยู่ที่ศูนย์การค้าเซ็นทรัลเวิลด์ (เดิมคือ เวิลด์เทรดเซ็นเตอร์) ซึ่งเปิดพร้อมกับห้างสรรพสินค้าอิเซตัน

ต่อมาในปี พ.ศ. 2540 ทางคิโนะคูนิยะได้ขยายสาขาที่ 2 ตั้งอยู่ที่ศูนย์การค้าเอ็มโพเรียม กลุ่มเป้าหมายที่อยู่อาศัยชาวญี่ปุ่น และในปี พ.ศ. 2548 เปิดสาขาที่ 3 ศูนย์การค้าสยามพารากอน เป็นสาขาแรกที่มีร้านกาแฟ มุมแสดงผลงานศิลปะ และหนังสือภาษาจีน จะไม่มีหนังสือภาษาญี่ปุ่น โดยสาขานี้เน้นกลุ่มเป้าหมายนักท่องเที่ยวชาวจีน ต่อมาในปี พ.ศ. 2558 สาขาที่ 2 ย้ายมายังศูนย์การค้าเอ็มควอเทียร์

ในปี พ.ศ. 2563 ทางห้างสรรพสินค้าอิเซตัน ปิดให้บริการตั้งแต่วันที่ 31 สิงหาคม เป็นต้นไป เนื่องจากสิ้นสุดสัญญาเช่าพื้นที่กับเซ็นทรัลพัฒนา ทางร้านหนังสือคิโนะคูนิยะสาขาแรกได้ย้ายร้านมาอยู่ที่ชั้น 5 ในส่วนศูนย์การค้าเซ็นทรัลเวิลด์ โซนซี เป็นการชั่วคราว

ร้านคิโนะคูนิยะ สาขาเซ็นทรัลเวิลด์ ได้ย้ายกลับมาบริเวณใกล้เคียงที่ตั้งเดิม ในปี พ.ศ. 2565 ซึ่งตรงกับวาระครบรอบ 30 ปี การดำเนินธุรกิจในประเทศไทย โดยแบ่งออกเป็นสองส่วน คือ โซนหนังสือและของสะสมเกี่ยวกับการ์ตูนและเกม เปิดให้บริการเมื่อวันที่ 12 เมษายน และโซนหนังสือทั่วไปพร้อมร้านกาแฟ ซึ่งเปิดให้บริการเมื่อวันที่ 26 พฤษภาคม ปีถัดมาสาขาสยามพารากอนได้ดำเนินการปรับปรุงครั้งใหญ่ โดยยังเปิดดำเนินการตามปกติ ทั้งนี้ ส่วนที่ปรับปรุงใหม่เปิดให้บริการเฟสแรกในวันที่ 1 พฤศจิกายน พ.ศ. 2566 และเปิดให้บริการโฉมใหม่อย่างเต็มรูปแบบในเดือนถัดมาKinokuniya bookstore : Siam Paragon branch GRAND REOPENING.

 โลโก้ 
คำว่า คิโนะคูนิยะ แปลว่า ร้านหนังสือแห่งแคว้นคิอิ ซึ่งอยู่ใกล้กับจังหวัดโอซากะ
# คณะบัญชี มหาวิทยาลัยกรุงเทพ
คณะบัญชี มหาวิทยาลัยกรุงเทพ เป็นคณะที่เกิดขึ้นพร้อมกับการก่อตั้งมหาวิทยาลัยกรุงเทพ นับเป็นคณะแรกของมหาวิทยาลัย

 ประวัติคณะ 
คณะบัญชีได้ก่อตั้งขึ้นพร้อมกับการก่อตั้งของมหาวิทยาลัยกรุงเทพ เมื่อวันที่ 25 ธันวาคม พุทธศักราช 2505 ทั้งนี้เนื่องจากในขณะนั้นมีสถาบันที่เปิดสอนทางด้านบัญชีอยู่เพียงไม่กี่แห่งและที่มีเสียงก็คือ มหาวิทยาลัยธรรมศาสตร์ และจุฬาลงกรณ์มหาวิทยาลัยซึ่งเป็นสถาบันของรัฐ มีผู้สนใจศึกษาทางด้านบัญชีมากแต่ยังขาดสถาบันรองรับ มหาวิทยาลัยกรุงเทพ จึงเปิดสอนสาขาวิชาบัญชี โดยตั้งเป็นแผนกเรียกว่า แผนกบัญชี เพื่อสร้างบัณฑิตให้ออกไปทำงานด้านการบัญชีในหน่วยงานเอกชน และหน่วยงานราชการ ในเวลาต่อมาปีพุทธศักราช 2520 มหาวิทยาลัยได้ยกฐานะแผนกบัญชีขึ้นเป็นคณะวิชาบัญชีและเปลี่ยนชื่อเรียกให้สั้นเข้าในปีต่อมาว่า คณะบัญชี ปัจจุบันคณะบัญชีเปิดสอนนักศึกษาทั้งภาคปกติและภาคพิเศษ ในหลักสูตรปริญญาตรีและปริญญาตรีต่อเนื่อง

 หน่วยงานและหลักสูตร 

 ชื่อหลักสูตร สาขาวิชา ปริญญาตรีบัญชี บัญชีบัณฑิต (บช.บ.) / Bachelor of Science (B.S.)(Accounting) ปริญญาตรีบัญชี(ต่อเนื่อง) บัญชีบัณฑิต (บช.บ.) / Bachelor of Science (B.S.)(Accounting)

 รายนามคณบดีคณะบัญชีตั้งแต่ก่อตั้งจนถึงปัจจุบัน 
 ระยะเวลาการดำลงตำแหน่ง ผู้ดำรงตำแหน่ง 16 มิถุนายน 2506 - 30 พฤศจิกายน 2517 ศ.พิพัฒน์ โปษยานนท์ 1 ธันวาคม 2517 - 4 มิถุนายน 2519 อ.พูนศรี ปิงคลาศัย 5 มิถุนายน 2519 - 21 กันยายน 2520 อ.สุรางค์ ศรีสิงหสงคราม (รักษาการ) 22 กันยายน 2520 - 4 กรกฎาคม 2521 ดร.ธนู กุลชล (รักษาการ) 5 กรกฎาคม 2521 - 9 มกราคม 2525 อ.มัทนา สานติวัตร 10 มกราคม 2525 - 24 กรกฎาคม 2528 อ.นวลเพ็ญ ชัยะเวฬุ 25 กรกฎาคม 2528 - 25 ตุลาคม 2530 ดร.มัทนา สานติวัตร 26 ตุลาคม 2530 - 9 มีนาคม 2533 อ.วันทนา ศรีชัยเพชร 10 มีนาคม 2533 - 9 มีนาคม 2541 อ.ภาวิณี ช้อยสุนิรชร 10 มีนาคม 2541 - ปัจจุบัน ดร.สุธา เจียรนัยกุลวานิช

 หมายเหตุ เดิมเรียกว่า หัวหน้าแผนกวิชาการ-บัญชี ต่อมาในปีพุทธศักราช 2517 ได้ยกฐานะจากแผนกวิชาเป็นภาควิชา และเปลี่ยนชื่อเรียก ตำแหน่งเป็น หัวหน้าภาควิชาบัญชี ปีพุทธศักราช 2521 ยกฐานะจากหัวหน้าภาควิชาเป็นหัวหน้าคณะวิชา จนถึงปีพุทธศักราช 2523 เป็นต้นมา ได้เปลี่ยนชื่อเรียกจากหัวหน้าคณะวิชา เป็นคณบดีคณะบัญชี

คณะบัญชี มหาวิทยาลัยกรุงเทพ
บัญชี
# เพชรดา เทียมเพ็ชร
เพชรดา เทียมเพ็ชร(เกิด 15 สิงหาคม พ.ศ. 2520) ชื่อเล่น โอ๋ เป็นนักแสดงหญิงชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ เริ่มเข้าสู่วงการจากการประกวดดัชชี่บอยแอนด์เกิร์ล

 ประวัติ 
เพชรดาจบการศึกษาระดับปริญญาตรีจาก มหาวิทยาลัยราชภัฏสงขลา จบการศึกษาระดับปริญญาโทจาก มหาวิทยาลัยราชภัฏจันทรเกษม เพชรดามีศักดิ์เป็นน้องสาวของ เบญทราย หุ่นน้อย หรือ น้องทราย พิธีกรรายการชุมทางเสียงทอง ทางช่อง 7 อีกด้วย

ในการชุมนุม 193 วันของกลุ่มพันธมิตรประชาชนเพื่อประชาธิปไตย เมื่อ พ.ศ. 2551 เธอได้เข้าร่วมด้วยทั้งกิจกรรมที่จังหวัดสงขลาบ้านเกิดและที่กรุงเทพมหานครโอ๋ เพชรดา ดาราสาวช่อง 3 โผล่ร่วม พันธมิตร 

ชีวิตส่วนตัว
ด้านชีวิตส่วนตัว เพชรดา คบหาดูใจกับ ฟิวส์ กิตติศักดิ์ ชีวาสัจจาสกุล แฟนหนุ่มผู้กำกับ คบหาดูใจกันมานานถึง10ปี เมื่อวันที่ 15 มกราคม พ.ศ. 2560 ได้จัดพิธีหมั้นที่ ณ อกาลิโก สตูดิโอ สุขุมวิท 51และงานฉลองมงคลสมรสวันเสาร์ที่ 21 มกราคม พ.ศ. 2560 จัดที่ ณ อุทยานวังตะไคร้ จ.นครนายก บรรยากาศเป็นไปอย่างเรียบง่ายและมีคอนเซ็ปต์ตามที่คู่บ่าวสาวตั้งใจวาดแบบเอาไว้ โดยเฉพาะธีมสีฟ้า-เทา ที่ให้กลิ่นอายของความอบอุ่นและธรรมชาติผสมกัน โอ๋ เพชรลดา แต่งงานแฟนหนุ่ม ฟิวส์ หลังคบหากันถึง 10 ปี เปิดภาพหวาน โอ๋ เพชรลดา แต่งงาน ฟิวส์ กิตติศักดิ์ หลังปลูกต้นรักนาน 10 ปี โดยงานนี้มีเพื่อน ๆ คนสนิทในวงการบันเทิง มาร่วมแสดงความยินดีกับคู่บ่าว-สาวกันอย่างคับคั่ง อาทิ เบนซ์ พรชิตา, มิค บรมวุฒิ, วิกกี สุนิสา, ชาย ชาตโยดม, กิก ดนัย, เกรท วรินทร, โดนัท มนัสนันท์, นุ่น วรนุช, เจี๊ยบ ชมพูนุช, วุ้นเส้น วิริฒิพา, เข็ม ลภัสรดา, เต๋า สโรชา, เอ๊ะ อิศริยา, แยม มทิรา, โยเกิร์ต รวีวรรณ ฯลฯ วิวาห์หวาน!“โอ๋ เพชรลดา”กับแฟนหนุ่ม“ฟิวส์ กิตติศักดิ์” ผู้จัดการออนไลน์

 ผลงาน 
ละครโทรทัศน์ 
 พ.ศ.   เรื่อง  รับบทเป็น  ออกอากาศ  2542  นางเอกหลังบ้าน  นวลนิล (ขาว)  ช่อง 7  2544  กำนันหญิง  กำนันศรีไพร   2545  แชมเปี้ยนสะบัดช่อ  ชิดชนก  ช่อง 3 เส้นไหมสีเงิน  ไหมคำ  2547  เทพบุตรขนตางอน  บุษรา  เลือดสามสี  ตุลยา  เจ้าสาวสลัม  ข้าวเม่า   2548  คุณชายทรานซิสเตอร์  ร้อยพุด  สุภาพบุรุษตีนควาย  เชอรี่  2549  นางบาป วิสาข์ (เดือน)  บริษัทประกันรัก 100%  เกริน  2550  กิ่งกาหลง  วาศิฐี  เล่ห์กุหลาบ  สะการัตม์ อรุณทิพย์   2551  สุดแต่ใจจะไขว่คว้า  พุดจีบ ประกอบผล (พุด)  โบตั๋นกลีบสุดท้าย  ดาหลา   2552  เจ้าพ่อจำเป็นกับหนูนินจา  พัชรดา  คุณหนูฉันทนา พรพนา   2553  กุหลาบซ่อนหนาม หนูนา  เพียงใจที่ผูกพัน  นภารัตน์ (นก)   2554  เลดี้บ้านนา  ใบบัว   2555  ขุนศึก (บันเทิงคดี)  บัวเผื่อน  หงส์สะบัดลายเอมมิกา (รับเชิญ) 2556  กุหลาบไฟ นิ่มนวล   2557  กุหลาบซ่อนกลิ่น ธัญรัตน์   ครีบนี้หัวใจมีเธอ โรซี่ (โรส) (รับเชิญ)  2558  สิงห์สี่แคว  ไพลิน เพิ่มพูน (วัยสาว) (รับเชิญ) บุรำปรัมปรา  เกนหลง มังคลาวงศ์  2559  วัยแสบสาแหรกขาด  นวลสราญ (นวล)  กระถินริมรั้ว ดอกไม้ ช่อง 8 2561  หนึ่งด้าวฟ้าเดียว  แม่ชื่น  ช่อง 3  เอชดี 2562  ลูกผู้ชาย : ปัทม์  อัญชัน  2564  พฤษภา-ธันวา รักแท้แค่เกิดก่อน  โฉมฉาย (โฉม) 2565  สาปซ่อนรัก  พิศ

มิวสิควิดีโอ 
 พ.ศ.  เพลง  นักร้อง  อัลบั้ม  2553  ชีวิตฉันขาดเธอไม่ได้ จินตหรา พูนลาภ อาร์ สยาม  ชุดที่ 4 ชีวิตฉันขาดเธอไม่ได้

งานเพลง
 เพลงสะบัดช่อ (เพลงประกอบละครแชมป์เปี้ยนสะบัดช่อ ทางช่อง 3)
 เพลงนิ้วก้อยข้างขวา (เพลงประกอบละครแชมป์เปี้ยนสะบัดช่อ ทางช่อง 3)

 รางวัลที่ได้รับ 
 รองอันดับ 1 การประกวดดัชชี่บอยแอนด์เกิร์ล ปี ค.ศ. 1999 (พ.ศ. 2542)
# บัณฑิตวิทยาลัย มหาวิทยาลัยกรุงเทพ
บัณฑิตวิทยาลัย มหาวิทยาลัยกรุงเทพ ก่อตั้งขึ้นเมื่อ พ.ศ. 2528 จัดการเรียนการสอนในหลักสูตรภาษาไทยและหลักสูตรนานาชาติ ทั้งในระดับปริญญาโทและปริญญาเอก

 ประวัติ 

	บัณฑิตวิทยาลัย มหาวิทยาลัยกรุงเทพ จัดตั้งขึ้นในปี พ.ศ. 2528 โดยเปิดดำเนินการสอนระดับปริญญาโทสาขาบริหารธุรกิจ (Master of Business Administration) หลักสูตรภาษาอังกฤษและหลักสูตรภาษาไทย ด้วยมุ่งหวังที่จะผลิตมหาบัณฑิตที่มีคุณวุฒิและชำนาญทางการบริหารธุรกิจ  เพื่อก้าวขึ้นเป็นผู้บริหารระดับสูงในโลกธุรกิจแห่งปัจจุบัน และอนาคต  ทั้งยังร่วมมือทางวิชาการกับ Telecom Business School ประเทศฝรั่งเศส  ดำเนินการสอนระดับปริญญาเอก สาขาวิชาการจัดการความรู้และนวัตกรรม  หลักสูตรนานาชาติ (Doctoral Program in Knowledge Management and Innovation Management) เพื่อขยายโอกาสทางการศึกษาแก่ผู้ต้องการศึกษาต่อด้านบริหารธุรกิจในระดับสูงสุด
	นอกจากนั้น  ด้วยเล็งเห็นความก้าวหน้าและการเจริญเติบโตของธุรกิจด้านการสื่อสาร  บัณฑิตวิทยาลัยจึงดำเนินการสอนระดับปริญญาโทสาขานิเทศศาสตร์ (Master of Communication Arts) ใน 2 หลักสูตรเช่นเดียวกับสาขาบริหารธุรกิจและเปิดสอนระดับปริญญาเอกสาขานิเทศศาสตร์  หลักสูตรนานาชาติ (Doctoral Program in Communication Arts) ด้วยความร่วมมือทางวิชาการกับ Ohio University สหรัฐอเมริกา  จุดมุ่งหมายเพื่อผลิตบุคลากรที่มีความรู้ความสามารถในการวิเคราะห์  และมีทักษะด้านการสื่อสารในระดับสูงทำหน้าที่แก้ปัญหาและเสริมสร้างความเข้าใจระหว่างสมาชิกในองค์กรและกลุ่มต่างๆ ในสังคม  ทั้งยังเป็นการส่งเสริมการค้นคว้าวิจัยทางวิชาการ อันจะนำไปสู่ความก้าวหน้าในสาขาวิชานิเทศศาสตร์  โดยโครงการปริญญาเอกสาขานิเทศศาสตร์  นักศึกษาจะได้ไปศึกษาที่สหรัฐอเมริกาเป็นเวลา 1 ปี  นอกจากนี้บัณฑิตวิทยาลัยได้เปิดดำเนินการสอนในระดับปริญญาโท เพิ่มอีก 11 สาขา ในปีการศึกษา 2548 เปิดสาขาวิชาวิสาหกิจขนาดกลางและขนาดย่อม  สาขานิติศาสตร์  สาขาเทคโนโลยีสารสนเทศและการจัดการ ในปี 2550 เปิดสาขาวิชาการบริหารธุรกิจบันเทิงและการผลิต  ในปีการศึกษา 2553 เปิดสาขาวิชาการจัดการสาระและการสร้างคุณค่า  ปีการศึกษา 2554  เปิดสาขาวิชาการจัดการอุตสาหกรรมการบริการและการท่องเที่ยว  และเปิดสาขาวิชาสถาปัตยกรรมภายใน ในปีการศึกษา 2555 เปิดดำเนินการสอนสาขาวิชาความเป็นผู้ประกอบการ ในปีการศึกษา 2556 นอกจากนี้ได้เปิดดำเนินการสอนสาขาวิชานวัตกรรมธุรกิจ  สาขาวิชาการเงิน  สาขาวิชาการสื่อสารการตลาดดิจิทัล  ในปีการศึกษา 2557

อาจารย์ผู้สอน

	คณาจารย์ของบัณฑิตวิทยาลัยเป็นผู้มีคุณวุฒิทางการศึกษาและมีประสบการณ์เชี่ยวชาญในแวดวงวิชาการและวิชาชีพสาขาอื่นๆ

จำนวนนักศึกษา

	ปัจจุบันบัณฑิตวิทยาลัยมีนักศึกษาจำนวนกว่า 1,500 คนในระดับปริญญาโทและปริญญาเอก ทั้งหลักสูตรภาษาไทย หลักสูตรนานาชาติ ภาษาอังกฤษ และหลักสูตรสองภาษา

 หลักสูตร 

 ระดับปริญญาโท Master Programs ระดับปริญญาเอก Doctoral Programs   Internationnal Program
Master of Business Administration
Master of Communication Arts  Internationnal Program
Ph.D. in Business Administration (in cooperation with University of Nebraska-Lincoln, U.S.A.)
Ph.D. in Communication (in cooperation with Ohio University, U.S.A.) หลักสูตรภาษาไทย
บริหารธุรกิจมหาบัณฑิต (MBA) 
บริหารธุรกิจมหาบัณฑิต (MBA-SMEs) 
นิเทศศาสตรมหาบัณฑิต (M.Com.Arts) 
นิเทศศาสตรมหาบัณฑิต (M.Com.Arts EM)  
วิทยาศาสตรมหาบัณฑิต (M.S.) 
นิติศาสตรมหาบัณฑิต (LL.M.) 
ศิลปศาสตรมหาบัณฑิต (M.A. IDM) 
   

กรุงเทพ 
บัณฑิตวิทยาลัย
# พระนิชิเนียว โชนิง
พระนิชิเนียว โชนิน (早瀬 日如 Hayase Nichinyo? หรือ 日如上人 Nichinyo Shonin, ประสูติ 26 กุมภาพันธ์ ค.ศ. 1935)  เป็นพระสังฆราชของพุทธศาสนานิกาย นิชิเรนโชชู องค์ที่ 67 ซึ่งเป็นหนึ่งในนิกายสำคัญของศาสนาพุทธนิกายนิชิเรน ซึ่งมีผู้นับถือกระจายอยู่ทั่วโลก โดยเฉพาะในประเทศ อินโดนีเซีย มาเลเซีย สิงคโปร์ ฟิลิปปินส์ ไต้หวัน ศรีลังกา เกาหลีใต้ กานา สหรัฐอเมริกา บราซิล รวมไปถึงประเทศไทย  และยังดำรงตำแหน่งเป็นเจ้าอาวาสแห่งวัดใหญ่ไทเซขิจิ ณ ชิซุโอกะ ประเทศญี่ปุ่น 

ภารกิจในต่างแดน
ประดิษฐานโงะฮนซนไม้ ณ วัดเมียวโทคุจิ ในไต้หวัน ในเดือน พฤษภาคม ค.ศ. 2007
ประดิษฐานโงะฮนซนไม้ และเปิดวัดไคเมียวอิน ในประเทศสิงค์โปร ในเดือน มีนาคม ค.ศ. 2008
# สิงคโปร์สลิง
สิงคโปร์สลิง  เป็นค็อกเทลที่คิดค้นโดยเงียมตงบุน บาร์เทนเดอร์ที่ทำงานที่ลองบาร์ (Long Bar) ในโรงแรมราฟเฟิลส์ สิงคโปร์ เมื่อก่อน พ.ศ. 2458 สูตรที่ตีพิมพ์ในบทความเกี่ยวกับโรงแรมราฟเฟิลส์ก่อนทศวรรษที่ 1970 นั้นแตกต่างจากสูตรในปัจจุบันอย่างมาก และ "สิงคโปร์สลิง" ที่ดื่มในสิงคโปร์นั้นส่วนใหญ่เปลี่ยนแปลงมาจากสูตรที่ใช้ในโรงแรมราฟเฟิลส์ สูตรเดิมจะใช้ยิน เชอร์รีเฮียริง เบเนดิคทีน และส่วนที่สำคัญที่สุดคือ น้ำสับปะรดสด ซึ่งแรกเริ่มจะใช้สับปะรดซาราวัก ช่วยเพิ่มรสชาติและทำให้เกิดฟอง สูตรส่วนใหญ่จะใช้น้ำสับปะรดบรรจุขวดแทนน้ำสับปะรดสด และเติมคลับโซดาให้เกิดฟองด้านบน สูตรของโรงแรมถูกคิดขึ้นใหม่จากความทรงจำของบาร์เทนเดอร์คนก่อนๆ และจดบันทึกไว้ ซึ่งทำให้สามารถรู้เกี่ยวกับสูตรเดิมได้ หนึ่งในสูตรที่เขียนไว้อย่างลวกๆ ยังคงจัดแสดงอยู่ที่พิพิธภัณฑ์โรงแรมราฟเฟิลส์

สูตรของโรงแรมราฟเฟิลส์ในปัจจุบันได้รับการปรับปรุงจากสูตรเดิมในหลายส่วน ซึ่งเป็นไปได้มากว่าปรับปรุงในทศวรรษที่ 1970 โดยหลานของเงียมตงบุน ทุกวันนี้สิงคโปร์สลิงที่บริการที่โรงแรมราฟเฟิลส์มักจะผสมไว้ล่วงหน้า และใช้เครื่องปั่นอัตโนมัติที่ผสมแอลกอฮอล์และน้ำสับปะรดในปริมาณที่กำหนดไว้ แล้วปั่นรวมกันแทนการเขย่าเพื่อให้เกิดฟองด้านบนได้ดี รวมทั้งยังช่วยประหยัดเวลาเมื่อมีรายการสั่งจำนวนมาก แต่ก็ยังสามารถสั่งแบบเขย่าได้จากบาร์เทนเดอร์

สิงคโปร์สลิงแบบผสมไว้ล่วงหน้าที่ลองบาร์ในโรงแรมราฟเฟิลส์ ราคา 29.45 เหรียญสิงคโปร์ (รวมค่าบริการ 10% และภาษีสินค้าหรือบริการ 7%) (ข้อมูลวันที่ 27 มีนาคม พ.ศ. 2553) เท่ากับ 14 ปอนด์สเตอร์ลิง หรือ 21 ดอลลาร์สหรัฐ หรือ 16 ยูโร โดยประมาณ

 แหล่งข้อมูลอื่น 
SingaporeSling recipe at DrinkBoy
Dr.Cocktail (Ted Haigh) Singapore Sling Article
# ม้าลายเกรวี
ม้าลายเกรวี หรือ ม้าลายอิมพีเรียล  เป็นม้าลายที่มีขนาดใหญ่ที่สุด สามารถพบได้ในป่าของประเทศเคนยาและประเทศเอธิโอเปีย เมื่อเทียบกับม้าลายชนิดอื่น ม้าลายเกรวีตัวสูงกว่า หูใหญ่กว่า และลายแคบกว่า ม้าลายชนิดนี้ถูกตั้งชื่อเป็นเกียรติแก ชูเลส เกรวี  ประธานาธิบดีแห่งสาธารณรัฐฝรั่งเศส โดยรัฐบาลของแอบบินซินเนีย ในพื้นที่ตอนกลางของประเทศเคนยาม้าลายเกรวีจะอาศัยอยู่ร่วมกันกับม้าลายธรรมดา

 ลักษณะ 
thumb|left|ม้าลายเกรวีหันข้าง แสดงลักษณะลายที่เด่นชัด
ม้าลายเกรวีเป็นม้าลายที่ใหญ่ที่สุด ยาว 2.5–2.75 เมตร จากหัวถึงหาง หางยาว 38–75 เซนติเมตร สูง 1.45–1.6 เมตรจรดไหล่ น้ำหนัก 350–450 กิโลกรัม ลายแคบและเบียดชิดกันมาก ลายที่คอจะกว้างที่สุด ตรงกันข้าม ลายที่ขาจะแคบที่สุด ที่ท้องและโคนหางไม่มีลาย ม้าลายเกรวีมีลายแคบที่สุดในบรรดาม้าลายด้วยกัน หูใหญ่ กลม เป็นรูปกรวย หัวใหญ่ ยาว แคบ คล้ายล่อ แผงคอจะสูงและชัน ลูกม้ามีแผงคอยาวถึงหลัง
นอกจากนี้แล้ว ม้าลายเกรวีเป็นม้าลายที่ไม่ได้มีสังคมในฝูงที่ใกล้ชิดเหมือนกับม้าลายธรรมดา มีการเกื้อกูลช่วยเหลือกันน้อยมาก

จากลวดลายที่แปลกไปจากม้าลายชนิดอื่น ๆ ทำให้ม้าลายเกรวีถูกล่าอย่างหนักในอดีต จนเกือบจะสูญพันธุ์ จนกว่าจะมีกฎหมายอนุรักษ์ออกมาคุ้มครองก็เกือบจะสายไปแล้วม้าลาย, "เรื่องเล่าข้ามโลก". สารคดีโดย ปองพล อดิเรกสาร ทางช่อง NOW26: เสาร์ที่ 20 ธันวาคม 2557

ถิ่นที่อยู่อาศัย
ม้าลายเกรวีเป็นสัตว์เฉพาะถิ่นที่พบได้เฉพาะอุทยานแห่งชาติแซมบูรู และบริเวณทุ่งหญ้าสะวันนาที่แห้งแล้งทางตอนเหนือของเคนยาและตอนใต้ของเอธิโอเปียเท่านั้น โดยสามารถที่จะอดน้ำได้นานถึง 3 วัน
# สกุลม้า
สกุลม้า หรือ สกุลลา เป็นสกุลของสัตว์ในวงศ์ Equidae ซึ่งประกอบไปด้วยม้า, ลา, และ ม้าลาย ในวงศ์ Equidae ใช้ชื่อสกุลว่า Equus เป็นเพียงสกุลเดียวที่มีชนิดในสกุลยังมีชีวิตอยู่ในปัจจุบัน  มีชนิดจำนวนมากที่สูญพันธุ์ไปแล้วหรือเป็นซากดึกดำบรรพ์

 การจัดจำแนก 
 วงศ์ Equidae (นอกจาก Equus แล้ว ยังมีสกุลอื่นอีกประมาณ 35 สกุล ทั้งหมดสูญพันธุ์แล้ว)
 สกุล Equus
 สกุลย่อย Equus
 Equus ferus ม้าป่า
 Equus ferus caballus ม้าบ้าน
 †Equus ferus ferus Tarpan
 Equus ferus przewalskii Przewalski's Horse หรือ Mongolian Wild Horse
 สกุลย่อย Asinus
 Equus africanus ลาป่าแอฟริกา
 Equus africanus africanus ลาป่านิวเบีย
 Equus africanus asinus ลา
 †Equus africanus atlanticus ลาป่าแอตลาส
 Equus africanus somalicus ลาป่าโซมาเลีย
 †Equus hydruntinus ลายุโรป
 Equus hemionus ลาป่าเอเชีย
 Equus hemionus hemionus ลาป่ามองโกเลีย
 †Equus hemionus hemippus ลาป่าซีเรีย
 Equus hemionus luteus Dziggetai or Gobi Kulan
 Equus hemionus khur ลาป่าอินเดีย or Khur
 Equus hemionus kulan Turkmenian Kulan
 Equus hemionus onager Persian Onager
 Equus kiang ลาป่าทิเบต
 Equus kiang chu ลาป่าทิเบตเหนือ
 Equus kiang kiang ลาป่าทิเบตตะวันตก
 Equus kiang holdereri ลาป่าทิเบตตะวันออก
 Equus kiang polyodon ลาป่าทิเบตใต้
 †Equus cumminsii Cummin’s Ass
 †Equus francisci
 †Equus lambei Yukon Wild Ass (or Yukon Wild Horse)
 สกุลย่อย Hippotigris
 Equus grevyi ม้าลายเกรวี
 Equus quagga ม้าลายธรรมดา
 Equus quagga boehmi ม้าลายแกรนท์
 Equus quagga borensis ม้าลายโซลูส
 Equus quagga chapmani ม้าลายแชพแมน
 Equus quagga crawshayi ม้าลายคราวเชย์
 Equus quagga burchellii ม้าลายเบอร์แชลล์
 †Equus quagga quagga ม้าลายควากกา
 Equus zebra ม้าลายภูเขา
 Equus zebra hartmannae Hartmann's Mountain Zebra
 Equus zebra zebra ม้าลายภูเขาเคป
 สกุลย่อย †Amerhippus
 †Equus scotti
 †Equus niobrarensis
 †Equus conversidens ม้าแม็กซิกัน
 สกุลย่อย †Parastylidequus
 †Equus parastylidens Mooser’s Horse
 incertae sedis
 †Equus simplicidens Hagerman Horse (อาจจะใกล้เคียงกับ DolichohippusHagerman Fossil Beds NM Hourse Quarry Page)
 †Equus occidentalis
 †Equus complicatus
 †Equus fraternus
 †Equus excelsus (สกุลย่อย Equus?)
 กลุ่ม †Equus giganteus
 †Equus giganteus
 †Equus pacificus
 †Equus pectinatus
 †Equus crinidens
# วัดพระธาตุดุม
วัดพระธาตุดุม หรือ วัดพระธาตุดูม อำเภอเมืองสกลนคร จังหวัดสกลนคร ตั้งอยู่ที่บริเวณตัวเมืองจังหวัด ไม่ไกลจากหนองหานมากนัก แต่ยังเป็นโบราณสถานอีกแห่งหนึ่งยังสภาพที่ขาดการบูรณะอย่างต่อเนื่อง

 ลักษณะ 
วัดพระธาตุดุม โบราณสถานแห่งนี้โดยลักษณะดั้งเดิมเป็นพระปรางค์ก่ออิฐ 3 หลังตั้งอยู่บนฐานเดียวกัน หันหน้าไปทางทิศตะวันออก มีร่องรอยของคูน้ำล้อมรอบเห็นได้ชัด ซึ่งอยู่ทางด้านทิศเหนือและทิศใต้ ปัจจุบันลักษณะคงเหลือเพียงพระปรางค์องค์เดียว สันนิษฐานว่าสร้างขึ้นสมัยเดียวกับพระธาตุนารายณ์เจงเวง แต่องค์ปราสาทเล็กกว่าพบทับหลังทั้ง 4 ด้าน ด้านทิศเหนือเป็นภาพนารายณ์บรรทมสินธุ์ นอกจากนี้ยังมีภาพเทวดาทรงพาหนะเหนือหน้ากาลประกอบด้วยสัตว์ต่าง ๆ เช่น ช้าง สิงห์ และลายใบไม้ม้วน การกำหนดอายุประมาณพุทธศตวรรษที่ 16-17 ศิลปะขอม แบบบาปวน
# เทพจิ้งจอกจอมยุ่ง (ประจำบ้าน)
เทพจิ้งจอกจอมยุ่ง (ประจำบ้าน) ได้รับการทำเป็นหนังสือการ์ตูนภาษาญี่ปุ่น วาดโดย Suiren Shōfū เริ่มตีพิมพ์เมื่อ 27 กุมภาพันธ์ พ.ศ. 2550 และทำเป็นภาพยนตร์การ์ตูนความยาว 24 ตอนโดยสตูดิโอ Zexcs ออกฉายในช่วง 6 เมษายน พ.ศ. 2551 ถึง 14 กันยายน พ.ศ. 2551
 เนื้อเรื่อง 
ทาคางามิ โนโบรุ กับน้องชายชื่อ โทโอรุ อาศัยอยู่ในบ้านหลังเล็กๆในเมืองเล็กๆ มีฐานะทางการเงินที่ไม่ดีนัก วันนึงโทโอรุฝันร้ายและพร้อมๆกันนั้น ทั้งสองก็ถูกเรียกตัวให้กลับไปยังบ้านเดิมของมารดา (ซึ่งถึงแก่กรรมตั้งแต่ทั้งสองยังเด็ก) ญาติทางฝ่ายมารดาของพวกเขาคือตระกูลมิซึจิ เป็นตระกูลที่ใหญ่มากอยู่ในชนบท มีเทพีผู้พิทักษ์ (บอดี้การ์ด) น่าตาน่ารักในชุดมิโกะ ชื่อว่า โค ตระกูลมิซึจิมีบ้านหลังใหญ่บริเวณกว้าง  และได้กักขังเทพจิ้งจอกไว้ 

โนโบรุได้ทราบจากญาติว่า โทโอรุกำลังมีภัย และทางเดียวที่จะช่วยได้ คือต้องอัญเชิญเทพจิ้งจอกสวรรค์คูเก็นออกมา คูเก็นผู้ถูกกักขังมาเป็นเวลานาน เพศไม่ทราบแน่ชัด เปลี่ยนกลับไปมาระหว่างเพศหญิง-ชาย มีอายุยืนยาว แม้ว่าจะมีพลังอาคมสูงมาก แต่มีนิสัยประหลาดเอาแต่ใจยากแก่การควบคุม

เทพจิ้งจอกคูเก็นได้ช่วยโทโอรุจากภูตผี แต่ยังจะมีภูตผีอื่นๆตามมาอีกมากมายเพื่อตามล่าโทโอรุ เทพจิ้งจอกคูเก็นกับโค (เทพีผู้พิทักษ์ของตระกูลมิซึจิ) จึงต้องตามมาคุ้มกันพี่น้องทาคางามิ ถึงในเมือง การใช้ชีวิตอยู่ร่วมกันสร้างรายจ่าย และปัญหาอันน่าปวดหัวให้โนโบรุ (ผู้กลายเป็นหัวหน้าครอบครัว) โคผู้มีอาคมอันแข็งแกร่งสามารถควบคุมธาตุน้ำ กลับทำกับข้าวไม่เป็นทำงานบ้านได้ผิดพลาดอยู่เสมอ แถมไม่ค่อยรู้เรื่องราวในเมือง ใส่ชุดมิโกะที่สะดุดตาผู้คน ส่วนเทพจิ้งจอกคูเก็นผู้แปลงเป็นมนุษย์ (สาวสวย-หนุ่มหล่อผมทองรูปงามสะดุดตาอีกเช่นกัน) ก็ก่อเรื่องไม่เว้นแต่ละวัน แถมยังมีเหล่าปิศาจผลัดเวียนกันมาคอยจ้องตามล่าโทโอรุ

เวลาผ่านไปโนโบรุก็เริ่มค้นพบสิ่งมหัศจรรย์ต่างภายในเมือง เหล่าเทพและภูตที่ใช้ชีวิตปะปนกับมนุษย์ เจ้าที่ครองศาลเจ้ามีอาคมสูงส่งอยู่ในคราบของชายหนุ่มเจ้าของร้านสะดวกซื้อ ภูตจิ้งจอกผู้เป็นภารโรงในโรงเรียน เทพเจ้าของเมืองในคราบของสาวสวยน่ารัก ผู้ใส่ตุ๊กตาหุ่นเชิดมือรูปสัตว์ไว้ทั้งสองมือ และเด็กหนุ่มทั้งสองก็ค่อยๆทราบเรื่องราวในอดีต เกี่ยวกับความสนิทสนมระหว่างเทพจิ้งจอกคูเก็นกับมารดาของพวกเขา
 แหล่งข้อมูลอื่น 
Our Home's Fox Deity.  at ASCII Media Works
Anime official website
# ฟลอเรนซ์แอนด์เดอะแมชชีน
ฟลอเรนซ์แอนด์เดอะแมชชีน  หรือชื่อจริงของนักร้องนำว่า ฟลอเรนซ์ เวลช์ เป็นวงดนตรีจากสหราชอาณาจักรโดยที่แนวดนตรีของฟลอเรนซ์ได้รับการวิจารณ์ว่าเป็นการผสมผสานกันของดนตรีแนวป็อป, ร็อก และ โซล วงดนตรีของเธอได้รับการตอบรับอย่างดีมาโดยตลอดก่อนการเข้าสู่วงการดนตรีกระแสหลัก โดยความร่วมมือของบีบีซีที่โปรโมตฟลอเรนซ์ทางช่องบีบีซี อินทรูดิวซิง ส่วนอัลบั้มเดบิวต์มีชื่อว่า "Lungs" วางจำหน่ายวันที่ 6 กรกฎาคม พ.ศ. 2552 อัลบั้มดังกล่าวขึ้นชาร์ตอันดับอัลบั้มยอดนิยมของสหราชอาณาจักร โดยอยู่ลำดับที่ 2 ในช่วง 5 สัปดาห์แรกของการวางจำหน่าย ในวันที่ 17 มกราคม พ.ศ. 2553 อัลบั้มเดบิวต์นี้ก็ก้าวขึ้นสู่อันดับที่ 1 ในชาร์ตชาร์ตอันดับอัลบั้มยอดนิยมของสหราชอาณาจักร และอยู่ในชาร์ตติดต่อกันนานถึง 28 สัปดาห์ จนกระทั่งงานประกาศรางวัลบริทอวอร์ดประจำปี พ.ศ. 2553 อัลบั้ม "Lungs" ก็ได้รับรางวัลมาสเตอร์การ์ดบริติชอัลบั้ม ปัจจุบันมีเพลงที่ได้รับความนิยมเช่น "Rabbit Heart (Raise It Up)" และ "Dog Days Are Over"
# ชุดใหม่ของพระราชา
ฉลองพระองค์ชุดใหม่ของพระราชา   เป็นเรื่องสั้นของฮันส์ คริสเตียน แอนเดอร์เซน  ตีพิมพ์ครั้งแรกเมื่อ ค.ศ. 1837 เป็นภาษาเดนมาร์กในหนังสือรวมเรื่องสั้น 9 ตอน ชื่อ Eventyr, fortalte for Børn. Første Samling. Tredie Hefte. (Fairy Tales Told for Children. First Collection.) 

ในเรื่องนี้ ฮันส์ คริสเตียน แอนเดอร์เซนต้องการเน้นถึงคนที่ชอบหลอกลวงผู้คนไปเรื่อย ๆ โดยคิดว่าตนเองนั้นฉลาดหลักแหลมกว่าคนอื่น แต่สิ่งที่พวกเขาได้ผูกเป็นเรื่องราวขึ้นเพื่อหลอกลวงคนอื่นนั้น ไม่สามารถหลอกลวงเด็กไร้เดียงสา ที่พบเห็นอะไรก็จะพูดออกไปอย่างที่คิดได้ด้วยจิตใจบริสุทธิ์ ได้

เรื่อง ฉลองพระองค์ชุดใหม่ของพระราชา เคยถูกนำไปสร้างภาพยนตร์หลายครั้ง ฉบับที่มีชื่อเสียงคือ ฉบับภาพยนตร์แอนิเมชั่นของดิสนีย์ ในปี 2000 ในชื่อ The Emperor's New Groove (ชื่อไทย จักรพรรดิกลายพันธุ์ อัศจรรย์พันธุ์ต๊อง) และภาคต่อในปี 2005 Kronk's New Groove

 แหล่งข้อมูลอื่น 

 "Keiserens nye Klæder" . Manuscript from the Odense City Museum
# ไอโคนิก
ไอโคนิก  หรือ อี อายูมี  หรือ ยูมิ อิโต  มีชื่อจริงว่า อายูมิ อิโต  เกิดเมื่อวันที่ 25 สิงหาคม พ.ศ. 2527  เคยเป็นอดีตสมาชิกเกิร์ลกรุป "Sugar" เกิดที่จังหวัดทตโตริ ประเทศญี่ปุ่น  โดยบิดามารดาของเธอเป็นชาวเกาหลี เธอเติบโตมาทั้งสองภาษา คือ ภาษาญี่ปุ่นและภาษาเกาหลี  แม้ว่าเธอจะเกิดและเติบโตในประเทศญี่ปุ่น  แต่เธอก็มีชื่อในภาษาเกาหลีด้วยAyumi explains the origin of her name on KBS's Star Golden Bell  ด้วยเหตุนี้เธอจึงเดินทางมาศึกษาต่อในชั้นมัธยมศึกษาตอนปลายที่ประเทศเกาหลีใต้ที่ โรงเรียนนานาชาติเคนต์เกาหลี ซึ่งเป็นบ้านเกิดของพ่อ-แม่ของเธอเอง엠파스 - 인물검색

 การงาน 
อายูมิเปิดตัวครั้งแรกในรายการ "X-Man" ตอนที่ 66 ของสถานีโทรทัศน์เอสบีเอสในประเทศเกาหลีใต้ซึ่งได้พบเธอในคอนเสิร์ตของวง H.O.T.  โดยเริ่มเดบิวเป็นนักร้องในวง "Sugar" ในปี ค.ศ. 2002  มีอัลบั้มภาษาเกาหลี 3 อัลบั้ม  และอัลบั้มภาษาญี่ปุ่นอีก 2 อัลบั้ม  หลังจากการแยกวงในปี ค.ศ. 2006 อายูมิได้เริ่มงานนักร้องเดี่ยวกับสองดิจิทัลซิงเกิล  โดยเพลงแรกเป็นเพลง "คิวตี้ ฮันนี่" ที่คัฟเวอร์มาจากคูมิ โคดะ  ประกอบภาพยนตร์เรื่อง "คิวตี้ ฮันนี่" เมื่อวันที่ 3 กรกฎาคม ค.ศ. 2006  ซึ่งมีการโปรโมตมากในประเทศเกาหลีใต้  แต่ว่าเธอถูกวิจารณ์อย่างมากในเรื่องสำเนียงและความเป็นญี่ปุ่นของเธอChosun Ilbo. Ayumi's Hit Solo Debut Divides Online Critics . Retrieved 10 November, 2006.  ส่วนดิจิทัลซิงเกิลที่ 2 คือ "Jalmotdwen Mannam" เปิดให้ดาวน์โหลดเมื่อวันที่ 7 พฤศจิกายน ค.ศ. 2006  โดยเป็นเพลงคัฟเวอร์ของคิม กึน โม  และในปี ค.ศ. 2007 เธอได้ย้ายไปอยู่สังกัด S.M. EntertainmentSports Chosun.'큐티 하니' 아유미, 亞무대 활동위해 보아 소속사와 계약. Retrieved March 9, 2007. 

วันที่ 9 ธันวาคม ค.ศ. 2009 เธอได้ออกดิจิทัลซิงเกิลแรก "I'm lovin' you" ซึ่งเป็นเพลงประกอบโฆษณาเครื่องสำอางค์ชิเซโด  โดยร้องคู่กับ ATSUSHI วง EXILEI'm lovin' you to be Released on 2009.12.09  www.iconiq.jp. Retrieved December 14, 2009.  และวันที่ 20 มกราคม ค.ศ 2010 ได้ออกดิจิทัลซิงเกิลที่ 2 "Change Myself" ซึ่งเป็นเพลงประกอบโฆษณาเครื่องสำอางค์ชิเซโดเช่นกัน  

 ผลงาน 
 ซิงเกิลภาษาเกาหลี 
 Cutie Honey 
 잘못된 만남 
 ซิงเกิลภาษาญี่ปุ่น 
 I'm lovin' you x EXILE ATSUSHI
 Change Myself
 อัลบั้มภาษาญี่ปุ่น 
 Change Myself
# เด็กหญิงขายไม้ขีดไฟ
เด็กหญิงขายไม้ขีดไฟ   เป็นนิทานเรื่องสั้นของฮันส์ คริสเตียน แอนเดอร์เซน  ตีพิมพ์ครั้งแรกเมื่อ ค.ศ. 1845 เป็นภาษาเดนมาร์ก ในหนังสือชื่อ Dansk Folkekalender for 1846  ดัดแปลงมาจากผลงานภาพพิมพ์ของ Johan Thomas Lundbye ในปี 1843  และนิทานเรื่อง Die Sterntaler ของพี่น้องตระกูลกริมม์ 

เนื้อเรื่องกล่าวถึงเด็กหญิงคนหนึ่งที่ถูกพ่อเลี้ยงสั่งให้เดินขายไม้ขีดไฟ ท่ามกลางความหนาวเย็นในคืนวันส่งท้ายปีเก่า เด็กหญิงกำลังจะทุกข์ทรมานเนื่องจากความหิวและความหนาวเย็น เธอจึงจุดไม้ขีดไฟเพื่อให้ความอบอุ่นกับร่างกาย เมื่อเธอจุดไม้ขีดไฟแต่ละก้าน เธอก็ได้ระลึกถึงความสุขที่เคยมี ความรักที่เคยได้รับจากคุณยายที่เสียชีวิตไปแล้ว  ในเช้าวันปีใหม่ ชาวเมืองที่เดินผ่านมาได้พบกับร่างไร้ชีวิตของเด็กหญิง กับก้านไม้ขีดไฟที่ถูกจุดแล้วอยู่รอบตัวเธอ ควรมีผู้ใหญ่ช่วยอ่านให้เด็กฟัง และอธิบายว่าความตายไม่ใช่สิ่งที่จะทำให้มีความสุข หากเด็กที่น่าสงสารคนนี้พยายามจะคิดถึงสิ่งที่ทำให้มีความสุขเพื่อปลอบโยนตนเอง